Teddies aan Villieria-polisie geskenk | Rekord Moot
Teddies aan Villieria-polisie geskenk
“Sy het gevoel die polisie kan hulle gebruik vir kindertjies wat slagoffers is van misdaad.” June 17, 2017 Heila de Beer en haar teddies. Foto: Verskaf ’n Moot-inwoner het onlangs haar jare-lange versameling van teddiebere aan die Villieria-polisiekantoor geskenk.
Polisiewoordvoerder Kaptein Coba Brits sê Heila de Beer trek van Queenswood Tuine na ’n outehuis in die stad waar daar nie meer plek sal wees vir haar geliefde teddies nie.
“Al lyk dit nie so nie, kan teddiebere ’n groot verskil in iemand se lewe bring. Vir jou lyk dit dalk klein, maar vir iemand anders is dit alles,” sê Brits.
“Sy het gevoel die polisie kan die teddies gebruik vir kindertjies wat slagoffers is van misdaad.”
LEES OOK: Villieria–polisie bring verligting vir organisasies
De Beer het aan die polisie verduidelik: “Dit is ’n ou sagte lyfie om teen jou vas te druk wanneer jou hartjie seer is.”
Brits sê dat hoewel gevulde speelgoed onbenullig kan lyk vir die onopgeleide oog, kan hulle baie voordele bied.
“Teddies kan help met die menslike behoefte aan sagtheid en hulle gee liefde en aanvaarding,” sê sy.
Brits sê van De Beer se familie was ook in die polisie.
“De Beer is blind van geboorte en het haar BA-graad in maatskaplike werk behaal aan die Universiteit van Stellenbosh in 1973,” sê Brits.
“Die oudste teddiebeer in haar versameling het sy juis by haar ma gekry toe sy haar graad gekry het.”
LEES OOK: Villieria–polisie maak weer skoon
Brits sê hierdie teddiebeer se naam is Teddie en sal as ’n gelukbringer gebruik word by die polisiekantoor.
“Elke persoon het hierdie warm liefde in hulle lewe nodig.”
Die grootste teddie in De Beer se versameling, Jafta, is aan haar gegee deur die Johannesburgse vereniging van bejaardes.
“Die Villieria-polisie bedank De Beer vir die groot geskenk en sal gewis hierdie teddiebere kan benut,” sê Brits.
LEES OOK: Villieria–polisie loods sigbare operasie Het jy dalk meer inligting rakende dié storie? Stuur gerus vir ons ‘n epos na editorial@rekord.co.za of skakel ons by 083 625 4114.
Next Story	Police warn men to lose false sense of security	SUBSCRIBE to our FREE newsletter Please select gender